Document ID: /roh_data/filtered/fineweb-2-filterrobots_roh.jsonl.gz/42871

Ditg è il gieu a Belgrad stà gulivà. En la 60avla minuta ha Vukanovic lura pudì sajettar il 1:0 e quasi decidì il gieu. Cunquai che Nabouhane ha dentant fatg en la 82avla minuta in autogol ha YB survegnì la schanza da far almain anc in gol. Il rest dal temp n'ha dentant betg tanschì.
Uschia siemian ils Young Boys da Berna vinavant da la Champions League. L'onn passà aveva YB gudagnà la qualificaziun cunter Dinamo Zagreb e lura dà en gruppa cun Juventus, Manchester United e Valencia.
Quest onn è l'ultim pass ordaifer cunter Roter Stern Belgrad stà memia grev cun 50'000 fans ed in'atmosfera gigantica en il stadion «Rajko Mitic».